**DOLOŽKA PREDNOSTI**

**medzinárodnej zmluvy pred zákonmi**

(čl. 7 ods. 5 Ústavy Slovenskej republiky)

1. **Gestor zmluvy:** Ministerstvo dopravy a výstavby Slovenskej republiky
2. **Názov zmluvy:** Protokol z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996 (ďalej len „protokol“), prijatý 30. apríla 2010 a druhej medzinárodnej konferencii v Londýne
3. **Účel a predmet zmluvy a jeho úprava v právnom poriadku Slovenskej republiky:**

Účelom protokolu je zabezpečenie primeranej, včasnej a účinnej náhrady za škodu spôsobenú osobám, ktoré boli poškodené uvoľnením nebezpečných a škodlivých látok pri preprave po mori a lepšia ochrana poškodených v súvislosti s prepravou nebezpečných a škodlivých látok po mori, a to aj v kontexte environmentálnej škody, v súlade s Dohovorom Organizácie Spojených národov o morskom práve z roku 1982. Protokol bude zverejnený v Zbierke zákonov Slovenskej republiky.

1. **Priama úprava práv alebo povinností fyzických osôb alebo právnických osôb:**

Predmetný protokol upravuje práva alebo povinnosti fyzických alebo právnických osôb v kapitole II čl. 7 až 10,12, kapitole III čl. 18 až 19, kapitole IV čl. 31 a 39

1. **Úprava predmetu medzinárodnej zmluvy v práve EÚ:**
* hlava VI (čl. 90 až 100) Zmluvy o fungovaní Európskej únie (Ú. v. ES C 202, 7.6.2016) v platnom znení;
* rozhodnutie Rady z 18. novembra 2002, ktorým sa členské štáty v záujme spoločenstva splnomocňujú k ratifikácii alebo pristúpeniu k Medzinárodnému dohovoru o ručení a náhrade škody pri preprave nebezpečných a škodlivých látok na mori z roku 1996 (dohovor HNS) (Ú. v. ES L 337, 13.12.2002; Mimoriadne vydanie Ú. v. EÚ, kap. 11/zv. 44);
* rozhodnutie Rady (EÚ) 2017/769 z 25. apríla 2017 o ratifikácii zo strany členských štátov Protokolu z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori a o ich pristúpení k nemu v záujme Európskej únie s výnimkou aspektov týkajúcich sa justičnej spolupráce v občianskych veciach (Ú. v. EÚ L 115, 4.5.2017); a
* rozhodnutie Rady (EÚ) 2017/770 z 25. apríla 2017 o ratifikácii Protokolu z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori zo strany členských štátov a o ich pristúpení k nemu v záujme Európskej únie, pokiaľ ide o aspekty týkajúce sa justičnej spolupráce v občianskych veciach (Ú. v. EÚ L 115, 4.5.2017).

Zhoda s právom EÚ: úplná

1. **Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):**

Protokolje podľa článku 7 ods. 4 Ústavy SR medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, pred jej ratifikáciou sa vyžaduje súhlas Národnej rady Slovenskej republiky.

1. **Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi)**

Protokol je podľa článku 7 ods. 5 Ústavy SR medzinárodnou zmluvou, ktorá zakladá priamo práva alebo povinnosti fyzických osôb alebo právnických osôb a na jej vykonanie nie je potrebný zákon, preto má prednosť pred zákonmi Slovenskej republiky.

1. **Vplyvy prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity)**

Na vykonávanie protokolu nie je potrebné meniť ani prijať žiadne vnútroštátne právne predpisy.